
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 55
din 27 februarie 2014
privind aprobarea contractului de mandat pentru membrii Consiliului de Administraţie al S.C. ECOSERV SIG S.R.L. 
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 4476/26.02.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere Hotărârea Consiliului Local Sighişoara nr. 49 din 31.03.2011, prin care s-a aprobat înfiinţarea S.C. ECOSERV SIG S.R.L. prin reorganizarea Serviciului Public de Gospodărie, modificată şi completată prin Hotărârea Consiliului Local Sighişoara nr. 105/08.06.2011;

Având în vedere Hotărârea Consiliului Local Sighişoara nr. 119/25.07.2013 privind desemnarea şi validarea membrilor Consiliului de Administraţie al S.C. Ecoserv Sig S.R.L.;

 Ţinând cont de Hotărârile Consiliului Local Sighişoara nr. 2/30.01.2014 şi 53/27.02.2014 privind desemnarea şi validarea unui membru al Consiliului de Administraţie al S.C Ecoserv Sig S.R.L.;

Văzând şi Raportul de Specialitate al Serviciului Investiţii - Urmărire contracte, Monitorizare Servicii de Utilităţi Publice, înregistrat cu nr. 4475/26.02.2014, prin care se propune aprobarea contractului de mandat pentru membrii Consiliului de Administraţie al S.C. Ecoserv Sig S.R.L., îndeplinindu-se prevederile legale în acest sens;

În conformitate cu prevederile O.U.G. nr. 109/2011 privind guvernanţa corporativă a întreprinderilor publice, aşa cum a fost modificată şi completată prin O.U.G. nr. 51/2013 şi cele ale Legii nr. 31/1990, Legea societăţilor, republicată, cu modificările şi completările ulterioare;
În temeiul art. 36 (2) lit. “a” şi “d”, (3) lit. “c”, (6) lit. “a” pct. 19, art. 45 (1) şi a art. 115 (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă contractul de mandat, care va fi încheiat de Consiliul Local Sighişoara cu fiecare din membrii Consiliului de Administraţie al S.C. Ecoserv Sig S.R.L., conform anexei la prezenta hotărâre.

Art. 2. Contractul de mandat, aprobat potrivit art. 1 din prezenta hotărâre, se va încheia pentru o perioadă de 4 ani, începând cu data de 01.03.2014, cu fiecare membru al Consiliului de Administraţie, în parte, în persoana următorilor:

1). Moldovan Radu;

2). Marian Adriana Paula;

3). Popoviciu Adriana;

4). Diaconiţă Viorel Claudiu;

5). Oprea Adriana Marieta.

Art. 3. Se aprobă ca remuneraţia membrilor Consiliului de Administraţie al S.C. Ecoserv Sig S.R.L., să fie formată dintr-o indemnizaţie fixă, în cuantum de 10 % din salariul brut lunar al directorului, la care se va adăuga o componentă variabilă, în cotă de 0,5% din profitul net al societăţii. 
Art. 4. Se mandatează Primarul Municipiului Sighişoara cu semnarea contractelor de mandat.
Art. 5. Consiliul de admnistraţie validat şi astfel legal constituit, având în componenţa sa toţi membrii desemnaţi şi validaţi de adunarea generală a acţionarilor, în termen de 90 de zile de la data adoptării prezentei hotărâri, va elabora şi prezenta spre aprobare Consiliului Local Sighişoara planul de administrare.   

Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Investiţii - Urmărire contracte, Monitorizare Servicii de Utilităţi Publice, membrii Consiliului de Administraţie şi S.C. ECOSERV SIG S.R.L.
Art. 7. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţa publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Serviciul Investiţii - Urmărire contracte, Monitorizare Servicii de Utilităţi Publice;
  5 ex. Membrii Consiliului de Administraţie;

  1 ex. S.C. ECOSERV SIG S.R.L.

13 ex. 
A.F./G.V.
